Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 377/14/8811	Trebišov, 3.7.2014
EEČ : 2-69-381-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec si neplní svoju vyživovaciu povinnosť v mieste bydliska ani inde voči svojmu XXXXX, trvale bytom u matky XXXXX, nar. 12.02.1967, trvale bytom Veľký Kamenec 157, prechodne bytom XXXXX, Hlavná 198, vyplývajúcu mu z ustanovenia § 62 zákona o rodine č. 36/2005 Z. z., a to aj napriek tomu, že mu túto povinnosť uložil Okresný súd v Trebišove pod č. k. 6P/186/2012 zo dňa 06.08.2012, právoplatného dňa 18.09.2012, ktorým bol zaviazaný platiť výživné na XXXXX mesačne, počnúc od právoplatnosti rozsudku, vždy do 20. dňa toho ktorého mesiaca vopred k rukám matky, kde si túto svoju vyživovaciu povinnosť neplní od septembra 2012 až doposiaľ, čím na bežnom výživnom dlhuje sumu  vo výške 2.200,- €,                  

lebo zanikla trestnosť činu

Odôvodnenie:
	Uznesením policajného orgánu OO PZ XXXXX pod sp. zn. ČVS:ORP-463/SB-TV-2014 zo dňa 26.05.2014 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia.

	Obvinený v priebehu skráteného vyšetrovania využil ustanovenie § 86 ods. 1 písm. a) Tr. zákona o účinnej ľútosti a dlh na bežnom výživnom za obdobie od septembra 2012 doposiaľ (vrátane mesiaca jún 2014) vo výške 2.200,- € uhradil   k rukám matky dieťaťa XXXXX dňa 30.05.2014 a dňa 24.06.2014 peňažnými poštovými poukazmi. 

	Uvedenú skutočnosť potvrdila vo svojej výpovedi dňa 24.06.2014 aj matka dieťaťa, v ktorej uviedla, že dlh na bežnom výživnom za žalované obdobie považuje za uhradený.  

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka